મહાનુભાવાનંદ સ્વામી પ્રથમ નજરે મહારાજને ઓળખી ગયેલા તેમજ મહારાજે પણ તેમની સ્થિતિને નજર અંદાજ કરી લીધેલી. ઊંઝાથી સિધ્ધપુર જઈને સમૈયો કરીને વરતાલ આવ્યા અને ત્યાંજ સ્વામીને સદ્‌ગુરુ પદ આપ્યું. મહાનુભાવાનંદ સ્વામી વચન સિધ્ધ પુરૂષ હતા. તેમણે અનેક ગામડાઓમાં મંદિરો કરાવેલા, સત્સંગમાં અંતરાયરૂપ થતા દ્વેષીઓની સાન ઠેકાણે લાવવામાં સ્વામી ખચકાતા નહિ. સ્વામી માણસા પધાર્યા ત્યારે ઠાકોર સાહેબ દર્શને આવ્યા. સ્વામીએ સંતોના ભંડારની અગવડ કહીને જગ્યા માંગી ત્યારે દિવાન વચ્ચે ઈનામ લેવા બોલ્યા. મંદિર બીજે લઈ જવું પડશે ત્યાંતો અમારે ઘોડશાળા કરવી છે.આ સાંભળી સ્વામીએ તત્કાલ ઈનામ આપ્યું. ઘોડશાળા! ઘોડશાળા હોવેગી તેરે ઘરમેં’’